**Ministru kabineta noteikumu projekta**

**"Grozījumi Ministru kabineta 2013. gada 19. februāra noteikumos Nr. 96 "Noteikumi par tiesas sniegtajiem maksas pakalpojumiem"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ar likumu "Grozījumi Zemesgrāmatu likumā" (likums stājās spēkā 2014. gada 29. novembrī) no Zemesgrāmatu likuma 107. panta pirmās daļas izslēgts 7., 8., 9. un 10. punkts, jo šajos punktos noteikto kancelejas nodevu plānots pārveidot par maksas pakalpojumu. Zemesgrāmatu likuma pārejas noteikumu 13. punktā noteikts, ka grozījumi šā likuma 107. panta pirmajā daļā par 7., 8., 9. un 10. punkta izslēgšanu stājas spēkā pēc attiecīgu grozījumu izdarīšanas normatīvajā aktā par tiesu sniegtajiem maksas pakalpojumiem.  Lai nodrošinātu pakalpojumu uzskaiti klientu līmenī un pa pakalpojumu veidiem ieņēmumu no maksas pakalpojumiem plānošanas vajadzībām, kā arī, lai nodrošinātu uzskaiti par atbrīvojumiem no samaksas par pakalpojumu, pēc Tieslietu ministrijas iniciatīvas Ministru kabineta 2013. gada 19. februāra noteikumi Nr. 96 "Noteikumi par tiesas sniegtajiem maksas pakalpojumiem" (turpmāk – Noteikumi) papildināti ar normu, ka persona par pakalpojumu rajona (pilsētas) tiesā un apgabaltiesā samaksu veic saskaņā ar sagatavoto rēķinu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012. gada 20. marta sēdē (prot. Nr. 16 31. §) izskatīts informatīvais ziņojums "Par valsts nodevu un maksas pakalpojumu nošķiršanu un nodevu sistēmas pilnveidošanu" (TA-447) (turpmāk – informatīvais ziņojums). Informatīvajā ziņojumā norādīts, ka par maksas pakalpojumu atzīstams tāds iestādes pakalpojums, kas nav saistīts ar politikas mērķu sasniegšanu un tiešā veidā neregulē personas darbību. Vienlaikus kā viens no maksas pakalpojuma nošķiršanas kritērijiem norādīts un par maksas pakalpojumu atzīstams tāds iestādes sniegts pakalpojums, kas nav saistīts ar iestādes pamatdarbību un pakalpojuma saņēmējs to parasti var saņemt sev vēlamā vietā. Atbilstoši Zemesgrāmatu likuma 116. pantā un 133. pantā noteiktajam zemesgrāmatas informāciju var saņemt ne tikai zemesgrāmatu nodaļās, bet to sniedz arī valsts vienotās datorizētās zemesgrāmatas turētājs. Ievērojot minēto, kā arī informatīvajā ziņojumā noteiktos maksājuma nošķiršanas kritērijus, atzīstams, ka darbības, kas saistītas ar informācijas izsniegšanu, atzīstamas par tādām iestādes darbībām, kas pārveidojamas par maksas pakalpojumiem. Vienlaikus, ievērojot nostiprinājuma lūdzēja tiesības noteiktos gadījumos izvēlēties apliecināt parakstu pie zvērināta notāra, bāriņtiesā vai zemesgrāmatu nodaļā, nostiprinājuma lūguma apliecināšana atzīstama par maksas pakalpojumu.  Ministru kabineta noteikumu projekts "Grozījumi Ministru kabineta 2013. gada 19. februāra noteikumos Nr. 96 "Noteikumi par tiesas sniegtajiem maksas pakalpojumiem"" (turpmāk – Noteikumu projekts) paredz ieviest jaunus tiesu iestāžu (zemesgrāmatu nodaļu) maksas pakalpojumus, aizstājot līdzšinējos pakalpojumus, par kuriem maksājamas kancelejas nodevas (Zemesgrāmatu likuma 107. panta pirmās daļas 7., 8., 9. un 10. punkts):  1) rakstveida izziņas vai apliecinātas nodalījuma datorizdrukas no valsts vienotās datorizētās zemesgrāmatas sagatavošana un izsniegšana;  2) zemesgrāmatas nostiprinājuma žurnāla un nekustamā īpašuma lietas lasīšana;  3) neapliecinātas datorizdrukas no valsts vienotās datorizētās zemesgrāmatas izsniegšana vai nosūtīšana elektroniskā veidā;  4) nostiprinājuma lūguma apliecināšana.  Savukārt pakalpojumu – dokumenta atvasinājuma sagatavošana un izsniegšana – rajonu (pilsētu) tiesu zemesgrāmatu nodaļas sniegs, piemērojot Noteikumu 2. pielikuma "Tiesu sniegtie maksas pakalpojumi un samaksas apmērs" 1., 2., 4. un 5. punktā ietvertos pakalpojuma veidus un cenu.  Pakalpojumu izcenojums aprēķināts saskaņā ar Ministru kabineta 2011. gada 3. maija noteikumiem Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojuma apstiprināšanas kārtība", līdz ar to, maksas pakalpojumu cena ir atšķirīga no kancelejas nodevas apmēra.  Noteikumi papildināti ar Zemesgrāmatu likuma 107. panta ceturtajā daļā noteikto atbrīvojumu no kancelejas nodevas samaksas, lai pēc šo noteikumu spēkā stāšanās, kancelejas nodevas pārveidojot par maksas pakalpojumiem, valsts drošības iestādes, Valsts kontrole, prokuratūra, Valsts ieņēmumu dienests, Noziedzīgi iegūtu līdzekļu legalizācijas novēršanas dienests, Korupcijas novēršanas un apkarošanas birojs, Valsts policija un Ārlietu ministrija saglabātu atbrīvojumu no samaksas.  Šobrīd Noteikumi neparedz pienākumu pirms maksājuma veikšanas sagatavot rēķinu, kā rezultātā veidojas atšķirīga prakse, proti, gadījumos, kad persona veic pakalpojuma apmaksu ar maksājumu karti maksājumu karšu pieņemšanas terminālī, tiek sagatavots rēķins, savukārt, ja persona samaksu veic ar maksājumu pakalpojumu sniedzēja starpniecību, rēķins netiek sagatavots un rezultātā rodas neatbilstības (tiek kļūdaini izvēlēti pakalpojuma veidi un aprēķināta kopējā maksa par pakalpojumu, vai samaksa veikta vienā summā un nav iespējas to uzskaitīt un grāmatot sadalījumā pa pakalpojumu veidiem). Lai nodrošinātu pakalpojumu un samaksas uzskaiti klientu līmenī un sadalījumā pa pakalpojumu veidiem, budžeta ieņēmumu plānošanas vajadzībām un pārskatu sagatavošanai par atbrīvojumiem no samaksas par maksas pakalpojumiem, Noteikumu projekts paredz, ka persona samaksu par pakalpojumu rajona (pilsētas) tiesā un apgabaltiesā veic saskaņā ar sagatavoto rēķinu. Tīmekļa vietnē <https://manas.tiesas.lv> tiks izstrādāta funkcionalitāte, lai persona varētu ģenerēt rēķinu un tiešsaistē vai ar kredītiestādes starpniecību veikt samaksu par pakalpojumu. Ja persona samaksu par pakalpojumu būs veikusi kredītiestādē bez pakalpojuma sniedzēja sagatavota rēķina, un pakalpojuma sniedzējs varēs identificēt samaksas saņemšanu pakalpojuma sniedzēja bankas kontā, tad pakalpojuma sniedzējs izrakstīs rēķinu par pakalpojumu, un Tiesu administrācija veiks atbilstošu grāmatvedības uzskaiti – maksājuma un par pakalpojumu izrakstītā rēķina sasaisti. Savukārt, ja pakalpojuma sniedzējs nevarēs identificēt veikto maksājumu, pakalpojums netiks sniegts, bet kļūdaini veikta maksājuma gadījumā tiks atmaksāts uz maksātāja iesnieguma pamata.  Augstākajā tiesā pakalpojuma sniegšana un uzskaite, samaksas iekasēšana un grāmatvedības uzskaite ir vienas iestādes ietvaros, līdz ar to Augstākajā tiesā nerodas iepriekš norādītās problēmas ar pakalpojumu un maksājumu sasaisti, turklāt sniegto pakalpojumu apjoms ir salīdzinoši neliels un mēnesī vidēji tiek iekasēti aptuveni 100 *euro.* Ievērojot norādīto, rēķina sagatavošana par Augstākās tiesas sniegtajiem pakalpojumiem Noteikumu projektā netiek paredzēta.  Noteikumu projekts paredz izmaiņas Tieslietu ministrijas budžeta apakšprogrammas 03.02.00 "Apgabaltiesas un rajonu (pilsētu) tiesas" ieņēmumos un izdevumos. Izmaiņu ietekme 2017. gadam aprēķināta 2017. gada sešu mēnešu periodam.  Tāpat atbilstoši Ministru kabineta 2013. gada 1. oktobra noteikumu Nr. 1021 "Grozījumi Ministru kabineta 2013. gada 19. februāra noteikumos Nr. 96 "Noteikumi par tiesas sniegtajiem maksas pakalpojumiem"" 2. punktam, Noteikumu 1. pielikums bija spēkā līdz 2013. gada 31. decembrim, savukārt Noteikumu 2. pielikums stājās spēkā 2014. gada 1. janvārī. Ņemot vērā, ka pārejas periods 1. pielikuma piemērošanai ir noslēdzies, no Noteikumu 1. punkta svītrojama atsauce uz 1. pielikumu. |
| 3. | Projekta izstrādē iesaistītās institūcijas | Tieslietu ministrija, Tiesu administrācija. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupa, kuras tiesiskais regulējums ietekmē vai varētu ietekmēt | Noteikumu projekta mērķgrupa ir personas, kuras vēlēsies saņemt pakalpojumus, kas noteikti Noteikumu projektā. Atbilstoši datiem par iepriekšējos periodos izmantoto pakalpojumu skaitu, par kuriem maksājama kancelejas nodeva, prognozējams, ka 700, jeb 3 procentiem potenciālo klientu, kuri izmantos pakalpojumu – zemesgrāmatas nostiprinājuma žurnāla un nekustamā īpašuma lietas lasīšana, izdevumi pieaugs par 314 procentiem, savukārt 10 000, jeb 46 procentiem klientu, kuri izmantos pakalpojumu – rakstveida izziņas vai apliecinātas nodalījuma datorizdrukas no valsts vienotās datorizētās zemesgrāmatas sagatavošana un izsniegšana, izdevumi samazināsies par 13 procentiem, 2000, jeb 9 procentiem klientu, kuri izmantos pakalpojumu – neapliecinātas datorizdrukas no valsts vienotās datorizētās zemesgrāmatas izsniegšana vai nosūtīšana elektroniskā veidā, izdevumi samazināsies par 12 procentiem un 9200, jeb 42 procentiem potenciālo klientu, kuri izmantos pakalpojumu – nostiprinājuma lūguma apliecināšana, izdevumi samazināsies par 40 procentiem. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām Noteikumu projekta tiesiskais regulējums nemaina tiesības un pienākumus, kā arī veicamās darbības, savukārt attiecībā uz institūcijām –Valsts ieņēmumu dienesta pienākumi attiecībā uz pārmaksāto vai nepareizi iemaksāto kancelejas nodevu summu atmaksāšanu ar grozījumu Noteikumos spēkā stāšanos būs Tiesu administrācijas kompetencē. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2017. gads** | | Turpmākie trīs gadi (EUR) | | |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 707 676 | 76 124 | 152 248 | 152 248 | 152 248 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi  valsts pamatbudžets, tai skaitā kancelejas nodevu ieņēmumi | 707 676 | 76 124 | 152 248 | 152 248 | 152 248 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 707 676 | 76 124 | 152 248 | 152 248 | 152 248 |
| 2.1. valsts pamatbudžets | 707 676 | 76 124 | 152 248 | 152 248 | 152 248 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar likumu "Par valsts budžetu 2017. gadam" Tieslietu ministrijas budžeta apakšprogrammā 03.02.00 "Apgabaltiesas un rajonu (pilsētu) tiesas" ieņēmumi no maksas pakalpojumiem un citiem pašu ieņēmumiem plānoti 707 676 *euro*, tai skaitā ieņēmumi no tiesu sniegtajiem maksas pakalpojumiem (IKK 21379) plānoti 71 855 *euro* (ieņēmumi 599 421 *euro* atbilstoši Civilprocesa likumam un Kriminālprocesa likumam un ieņēmumi 36 400 *euro* par telpu nomu un komunālajiem pakalpojumiem nav attiecināmi uz šiem noteikumiem).  Ar grozījumiem Noteikumos 2017. gadā par 76 124 *euro* un 2018. gadā un turpmākajos gados par 152 248 *euro* palielināsies ieņēmumi no tiesu sniegtajiem maksas pakalpojumiem. | | | | |
| 6.1. detalizēts ieņēmumu aprēķins | Kopā ar izmaiņām ieņēmumi no tiesu sniegtajiem maksas pakalpojumiem 2017. gadā plānoti 147 979 *euro*, bet 2018. gadā un turpmākajos gados 224 103 *euro.*  Detalizēts ieņēmumu no tiesu sniegtajiem maksas pakalpojumiem aprēķins norādīts Noteikumu projekta sākotnējās ietekmes novērtējuma ziņojuma (anotācijas) 2. pielikuma 1. tabulā. | | | | |
| 6.2. detalizēts izdevumu aprēķins | Izdevumi Noteikumu projektā iekļauto maksas pakalpojumu sniegšanai 2017. gadā plānoti 76 124 *euro* apmērā, bet 2018. gadā un turpmākajos gados 152 248 *euro.*  Kopā ar izmaiņām izdevumi 2017. gadā plānoti 147 979 *euro* apmērā, bet 2018. gadā un turpmākajos gados 224 103 *euro* apmērā.  Izdevumi atlīdzībai aprēķināti atbilstoši pakalpojuma sniegšanai veicamajām darbībām, patērētajam laikam un amatam atbilstošajai mēnešalgai.  I. Rakstveida izziņas vai apliecinātas nodalījuma datorizdrukas no valsts vienotās datorizētās zemesgrāmatas sagatavošana un izsniegšana:  1. Saņemtā pieteikuma reģistrēšana elektroniski lietvedības žurnālā. Konsultants 53.1 amata saime, III B līmenis, 8. mēnešalgu grupa, mēnešalga 874 EUR, piemaksa vidēji 20 % mēnesī 174,8 EUR, darba samaksa mēnesī kopā 1 048,8 EUR, gadā 12 585,60 EUR. Gadā vidēji 1 996 darba stundas jeb 119 760 minūtes. Darba samaksa minūtē: 12 585,60 EUR / 119 760 min. = 0,105 EUR.  Patērētais laiks 3 min. x darba samaksa 0,105 EUR/1 min. = 0,32 EUR.  2. Pārliecināšanās personu rādītājā par nekustamā īpašuma piederību. Nepieciešamais laiks 3 min. vidēji 70 % pakalpojumu, līdz ar to aprēķinā iekļaujam 70 % no 3 min.= 2,1 min. Konsultants (skat. 1 min. izmaksu aprēķinu 1. punktā).  Patērētais laiks 2,1 min. x darba samaksa 0,105 EUR/1 min. = 0,22 EUR.  3. Pieteikuma izvērtēšana gadījumos, kad pieprasījums saņemts par citai personai piederošu nekustamo īpašumu, tai skaitā:  3.1. pieprasītās informācijas sniegšanas iespējamības vērtēšana: nepieciešamais laiks 15 min, pieņemot, ka vērtēšana nepieciešama 20 % gadījumu aprēķinā iekļaujam vidēji 3 min. (20 % no 15 min.). Zemesgrāmatu nodaļas priekšnieks: mēnešalga 1 811,70 EUR un izdienas piemaksa 507,28 EUR, kopā 2 318,98 EUR mēnesī, gadā 27 827,76 EUR. Gadā vidēji 1 996 darba stundas jeb 119 760 minūtes. Darba samaksa minūtē: 27 827,76 EUR / 119 760 min. = 0,232 EUR / 1 min.  Patērētais laiks 3 min. x darba samaksa 0,232 EUR/1 min. = 0,7 EUR;  3.2. atteikuma un pavadvēstules sagatavošana (vidēji 1 % gadījumu no pieteikumiem), nepieciešamais laiks (zemesgrāmatu nodaļas priekšnieks, skat. aprēķinu 1 min. izmaksām 3.1. punktā) vidēji 2,5 h, jeb 150 min., aprēķinā iekļaujam 1,5 min. (1 % no 150 min.).  Patērētais laiks 1,5 min. x darba samaksa 0,232 EUR/1 min. = 0,35 EUR.  4. Izziņas vai datorizdrukas sagatavošana. Tiesneša palīgs 53.1 amata saime, IV B līmenis, 10. mēnešalgu grupa, mēnešalga 1 174 EUR, piemaksa vidēji 20 % mēnesī 234,8 EUR, darba samaksa mēnesī kopā 1 408,8 EUR, gadā 16 905,60 EUR. Gadā vidēji 1 996 darba stundas jeb 119 760 minūtes. Darba samaksa minūtē: 16 905,60 EUR / 119 760 min. = 0,141 EUR).  Patērētais laiks 3 min. x darba samaksa 0,141 EUR/1 min. = 0,42 EUR.  5. Dokumentu pārbaude un parakstīšana (zemesgrāmatu nodaļas priekšnieks, skat. aprēķinu 1 min. izmaksām 3.1. punktā).  Patērētais laiks 3 min. x darba samaksa 0,232 EUR/1 min. = 0,7 EUR.  6. Rēķina izrakstīšana (konsultants, skat. aprēķinu 1 min. izmaksām 1. punktā).  Patērētais laiks 2 min. x darba samaksa 0,105 EUR/1 min. = 0,21 EUR.  7. Samaksas iekasēšana (konsultants, skat. aprēķinu 1 min. izmaksām 1. punktā).  Patērētais laiks 3 min. x darba samaksa 0,105 EUR/1 min. = 0,32 EUR.  Kopā vienam pakalpojumam patērētais laiks 20,6 min.  Atalgojums kopā vienam pakalpojumam – 0,32 + 0,22 + 0,7 + 0,35 + 0,42 + 0,7 + 0,21 + 0,32 = 3,24 EUR.  Atalgojums uz visu pakalpojumu skaitu – 3,24 EUR x 10 000 pakalpojumi = 32 400,00 EUR.  Darba devēja valsts sociālās apdrošināšanas obligātās iemaksas - atalgojums 3,24 EUR vienam pakalpojumam x 23,59 % = 0,76 EUR x 10 000 pakalpojumi = 7 600,00 EUR.  II. Zemesgrāmatas nostiprinājuma žurnāla un nekustamā īpašuma lietas lasīšana:  1. Saņemtā pieteikuma reģistrēšana elektroniski lietvedības žurnālā. Konsultants 53.1 amata saime, III B līmenis, 8. mēnešalgu grupa, mēnešalga 874 EUR, piemaksa vidēji 20 % mēnesī 174,8 EUR, darba samaksa mēnesī kopā 1 048,8 EUR, gadā 12 585,60 EUR. Gadā vidēji 1 996 darba stundas jeb 119 760 minūtes. Darba samaksa minūtē: 12 585,60 EUR / 119 760 min. = 0,105 EUR  Patērētais laiks 3 min. x darba samaksa 0,105 EUR / 1 min. = 0,32 EUR.  2. Nekustamā īpašuma lietas pasūtīšana un saņemšana no arhīva. (Konsultants, skat. 1 min. izmaksas aprēķinu 1. punktā).  Patērētais laiks 10 min. x darba samaksa 0,105 EUR./.1 min. = 1,05 EUR.  3. Pieteikuma izvērtēšana gadījumos, kad pieprasījums saņemts par citai personai piederošu nekustamo īpašumu, tai skaitā:  3.1. pieprasītās informācijas sniegšanas iespējamības vērtēšana: nepieciešamais laiks 15 min, pieņemot, ka vērtēšana nepieciešama 20 % gadījumu aprēķinā iekļaujam vidēji 3 min. (20 % no 15 min.). Zemesgrāmatu nodaļas priekšnieks: mēnešalga 1 811,70 EUR un izdienas piemaksa 507,28 EUR, kopā 2 318,98 EUR mēnesī, gadā 27 827,76 EUR. Gadā vidēji 1 996 darba stundas jeb 119 760 minūtes. Darba samaksa minūtē: 27 827,76 EUR / 119 760 min. = 0,232 EUR / 1 min.  Patērētais laiks 3 min. x darba samaksa 0,232 EUR / 1 min. = 0,7 EUR;  3.2. atteikuma un pavadvēstules sagatavošana (vidēji 1 % gadījumu no pieteikumiem), nepieciešamais laiks (zemesgrāmatu nodaļas priekšnieks, skat. aprēķinu 1 min. izmaksām 3.1. punktā) vidēji 2,5 h, jeb 150 min., aprēķinā iekļaujam 1,5 min. (1 % no 150 min.).  Patērētais laiks 1,5 min. x darba samaksa 0,232 EUR / 1 min. = 0,35 EUR.  4. Konsultanta klātbūtne, personai iepazīstoties ar zemesgrāmatas nostiprinājuma žurnāla vai nekustamā īpašuma lietas saturu vidēji 15 min. (skat. 1 min. izmaksas aprēķinu 1.punktā).  Patērētais laiks 15 min. x darba samaksa 0,105 EUR / 1 min. = 1,58 EUR  5. Rēķina izrakstīšana (konsultants, skat. aprēķinu 1 min. izmaksām 1. punktā).  Patērētais laiks 2 min. x darba samaksa 0,105 EUR / 1 min. = 0,21 EUR.  6. Samaksas iekasēšana (konsultants, skat. aprēķinu 1 min. izmaksām 1. punktā).  Patērētais laiks 3 min. x darba samaksa 0,105 EUR / 1 min. = 0,32 EUR.  Kopā vienam pakalpojumam patērētais laiks 37,5  min.  Atalgojums kopā vienam pakalpojumam: 0,32 + 1,05 + 0,7 + 0,35 +1,58 + 0,21 + 0,32 = 4,53 EUR.  Atalgojums uz visu pakalpojumu skaitu: 4,53 EUR x 700 pakalpojumi = 3 171,00 EUR.  Darba devēja valsts sociālās apdrošināšanas obligātās iemaksas: atalgojums 4,53 EUR vienam pakalpojumam x 23,59 % = 1,07 EUR x 700 pakalpojumi = 749,00 EUR.  III. Neapliecinātas datorizdrukas no valsts vienotās datorizētās zemesgrāmatas izsniegšana vai nosūtīšana elektroniskā veidā:  1. Saņemtā pieteikuma reģistrēšana elektroniski lietvedības žurnālā. Konsultants 53.1 amata saime, III B līmenis, 8. mēnešalgu grupa, mēnešalga 874 EUR, piemaksa vidēji 20 % mēnesī 174,8 EUR, darba samaksa mēnesī kopā 1 048,8 EUR, gadā 12 585,60 EUR. Gadā vidēji 1 996 darba stundas jeb 119 760 minūtes. Darba samaksa minūtē: 12 585,60 EUR / 119 760 min. = 0,105 EUR.  Patērētais laiks 3 min. x darba samaksa 0,105 EUR / 1 min. = 0,32 EUR.  2. Pasūtītā nodalījuma atlasīšana 2,5 min. un izdrukāšana vai elektroniska nosūtīšana 0,5 min. Konsultants (aprēķinu 1 min. izmaksām skat. 1. punktā).  Patērētais laiks 3 min. x darba samaksa 0,105 EUR / 1 min. = 0,32 EUR.  3. Rēķina izrakstīšana (konsultants, skat. aprēķinu 1 min. izmaksām 1. punktā).  Patērētais laiks 2 min. x darba samaksa 0,105 EUR / 1 min. = 0,21 EUR.  4. Samaksas iekasēšana (konsultants, skat. aprēķinu 1 min. izmaksām 1. punktā).  Patērētais laiks 3 min. x darba samaksa 0,105 EUR / 1 min. = 0,32 EUR.  Kopā vienam pakalpojumam patērētais laiks 11 min.  Atalgojums kopā vienam pakalpojumam: 0,32 + 0,32 + 0,21 + 0,32 = 1,17 EUR.  Atalgojums uz visu pakalpojumu skaitu: 1,17 EUR x 2 000 pakalpojumi = 2 340,00 EUR.  Darba devēja valsts sociālās apdrošināšanas obligātās iemaksas: atalgojums 1,17 EUR vienam pakalpojumam x 23,59 % = 0,28 EUR x 2 000 pakalpojumi = 560,00 EUR.  IV. Nostiprinājuma lūguma apliecināšana:  1. Iesniegto dokumentu pareizības pārbaude, tai skaitā:  1.1. informācijas par īpašumu pārbaude zemesgrāmatu nodalījumā. Tiesneša palīgs 53.1 amata saime, IV B līmenis, 10. mēnešalgu grupa, mēnešalga 1 174 EUR, piemaksa vidēji 20 % mēnesī 234,8 EUR darba samaksa mēnesī kopā 1 408,8 EUR, gadā 16 905,60 EUR. Gadā vidēji 1 996 darba stundas jeb 119 760 minūtes. Darba samaksa minūtē: 16 905,60 EUR / 119 760 min. = 0,141 EUR.  Patērētais laiks 5 min. x darba samaksa 0,141 EUR / 1 min. = 0,71 EUR;  1.2. nekustamā īpašuma īpašnieka pārbaude nederīgo dokumentu reģistrā (5 min.) un iedzīvotāju reģistrā (5 min.). Tiesneša palīgs (skat. aprēķinu 1 min. izmaksām 1.1. apakšpunktā).  Patērētais laiks 10 min. x darba samaksa 0,141 EUR / 1 min. = 1.41 EUR.  2. Palīdzības sniegšana klientam nostiprinājuma lūguma aizpildīšanai. Tiesneša palīgs (skat. aprēķinu 1 min. izmaksām 1.1. apakšpunktā).  Patērētais laiks 10 min. x darba samaksa 0,141 EUR / 1 min. = 1,41 EUR.  3. Nostiprinājuma lūguma apliecināšana. Tiesneša palīgs (skat. aprēķinu 1 min. izmaksām 1.1. apakšpunktā).  Patērētais laiks 2 min. x darba samaksa 0,141 EUR / 1 min. = 0,28 EUR.  4. Rēķina izrakstīšana. Tiesneša palīgs (skat. aprēķinu 1 min. izmaksām 1.1. apakšpunktā).  Patērētais laiks 2 min. x darba samaksa 0,141 EUR / 1 min. = 0,28 EUR.  5. Samaksas iekasēšana. Tiesneša palīgs (skat. aprēķinu 1 min. izmaksām 1.1. apakšpunktā).  Patērētais laiks 3 min. x darba samaksa 0,141 EUR / 1 min. = 0,42 EUR.  Kopā vienam pakalpojumam patērētais laiks 32 min.  Atalgojums kopā vienam pakalpojumam: 0,71 + 1,41 + 1,41 + 0,28 + 0,28 + 0,42 = 4,51 EUR.  Atalgojums uz visu pakalpojumu skaitu: 4,51 EUR x 9 200 pakalpojumi = 41 492,00 EUR.  Darba devēja valsts sociālās apdrošināšanas obligātās iemaksas: atalgojums 4,51 EUR vienam pakalpojumam x 23,59 % = 1,06 EUR x 9 200 pakalpojumi = 9 752,00 EUR.  Detalizēts izdevumu aprēķins norādīts Noteikumu projekta sākotnējās ietekmes novērtējuma ziņojuma (anotācijas) 2. pielikuma 2. tabulā.  Izmaiņas izdevumos norādītas Noteikumu projekta sākotnējās ietekmes novērtējuma ziņojuma (anotācijas) 2. pielikuma 3. tabulā.  Maksas pakalpojumu izcenojuma aprēķins norādīts Noteikumu projekta sākotnējās ietekmes novērtējuma ziņojuma (anotācijas) 1. pielikumā. | | | | |
| 7. Cita informācija | Saskaņā ar likuma "Par valsts budžetu 2017. gadam" 2. pielikumu kancelejas nodevas par zemesgrāmatas veiktajām darbībām plānotas 3 101 860 *euro* apmērā, tai skaitā kancelejas nodeva par zemesgrāmatas veiktajām darbībām attiecībā uz mantojumu un dāvinājumu (ieņēmumu klasifikācijas kodā (turpmāk – IKK) 9171) 422 664 *euro*, kancelejas nodeva par zemesgrāmatas veiktajām darbībām, kas iekasēta no fiziskām personām, izņemot mantojumus un dāvinājumus (IKK 9172) 1 743 658 *euro*, kancelejas nodeva par zemesgrāmatas veiktajām darbībām, kas iekasēta no juridiskām personām, izņemot mantojumus un dāvinājumus (IKK 9173) 935 538 *euro*.  Paredzot ieviest jaunus tiesu iestāžu (zemesgrāmatu nodaļu) maksas pakalpojumus, aizstājot līdzšinējos pakalpojumus, par kuriem maksājamas kancelejas nodevas, 2017. gadā un turpmākajos gados nav plānots samazināt kancelejas nodevas par zemesgrāmatas veiktajām darbībām ieņēmumu prognozes, jo Zemesgrāmatu likuma 107. panta pirmās daļas 1.-6. punktā noteikto kancelejas nodevu faktiskie ieņēmumi pārsniedz plānotos, tādējādi ieņēmumu samazinājums valsts budžetā nav paredzams. (sk. detalizētu aprēķinu Noteikumu projekta sākotnējās ietekmes novērtējuma ziņojuma (anotācijas) 3. pielikumā).  Ņemot vērā minēto, iespējamais izdevumu samazinājums saistībā ar atsevišķu kancelejas nodevu pārveidošanu par maksas pakalpojumiem, tiks novirzīts pakalpojumu, par kuriem joprojām būs maksājama kancelejas nodeva un kuru faktiski sniegtais pakalpojumu apjoms pārsniedz plānoto apjomu, sniegšanas izdevumu segšanai.  Pēc Noteikumu projekta stāšanās spēkā Tieslietu ministrija normatīvajos aktos noteiktajā kārtībā sagatavos un iesniegs Finanšu ministrijā priekšlikumu par apropriācijas palielinājumu Tieslietu ministrijas budžeta apakšprogrammā 03.02.00 "Apgabaltiesas un rajonu (pilsētu) tiesas" 2017. gadā 76 124 *euro* apmērā un 2018. gadā un turpmākajos gados 152 248 *euro* apmērā ieņēmumiem no maksas pakalpojumiem un citu pašu ieņēmumu un attiecīgi izdevumu palielinājumu maksas pakalpojumu nodrošināšanai. | | | | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšana par Noteikumu projekta izstrādi, lai noskaidrotu sabiedrības viedokli, nav veikta, jo Noteikumu projekta izstrādi paredz Zemesgrāmatu likums. Sabiedrībai maksāšanas pienākums par Noteikumu projektā iekļautajiem pakalpojumiem ir arī šobrīd, kā kancelejas nodeva. |
| 2. | Sabiedrības līdzdalība projekta izstrādē | Kancelejas nodevu pārveidošana par maksas pakalpojumiem izriet no Zemesgrāmatu likuma un pakalpojumu izcenojums aprēķināts saskaņā ar Ministru kabineta 2011. gada 3. maija noteikumiem Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojuma apstiprināšanas kārtība", līdz ar to sabiedrības līdzdalība Noteikumu projekta izstrādē netika paredzēta. |
| 3. | Sabiedrības līdzdalības rezultāti | Sabiedrība Noteikumu projekta izstrādē nav iesaistīta. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Tiesu administrācija, rajonu (pilsētu) tiesu zemesgrāmatu nodaļas. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neparedz veidot jaunas valsts institūcijas.  Samazinās Valsts ieņēmumu dienesta funkciju apjoms nodevu atmaksai attiecībā uz Noteikumu projektā iekļautajiem pakalpojumiem un pieaug Tiesu administrācijas funkciju apjoms, kas tiks nodrošinātas esošās iestādes kapacitātes ietvaros. |
| 3. | Cita informācija | Nav. |

Anotācijas IV un V sadaļa – Noteikumu projekts šīs jomas neskar.

Iesniedzējs:

tieslietu ministrs Dzintars Rasnačs

Āboliņa 67063811

olita.abolina@ta.gov.lv